Maaliskuun lopulla tehdään taas virallistettu rikos unta vastaan, kun kelloja kesäajan takia siirretään tunti eteenpäin. Uni hapertuu jopa viikoksi, äly jätättää ja työteho heikkenee. Tutkimusten mukaan ajansiirto myös lisää tapaturmien ja sydänkohtausten riskiä ja saattaa pahentaa mielenterveyden häiriöitä.

Ihmisten hyvinvoinnin nimissä kesäajasta tulisi luopua tykkänään. Meidän oloissamme kesäaika on itse asiassa kahden tunnin virhesiirto.

Nimittäin paitsi luopua kesäajasta Suomen kannattaisi vaihtaa aikavyöhykettä samaksi Keski-Euroopan kanssa eli siirtää kelloa pysyvästi tunnilla taaksepäin. Näin ehdottaa psykiatri ja Terveyden ja hyvinvoinnin laitoksen tutkimusprofessori Timo Partonen tuoreessa kirjassaan Lisää unta (Duodecim 2014).

Sisältö jatkuu mainoksen jälkeen

Tätä nykyä sijaitsemme aikavyöhykkeemme länsilaidalla. Jos siirtyisimme Keski-Euroopan aikaan, olisimme vyöhykkeen itälaidalla, joka on terveyden kannalta ihannesijainti. Varhaisempi aamuvalo helpottaisi heräämistä, iltakukkuminen vähenisi, ja meillä olisi vähemmän kaamosoireita kuin aikavyöhykkeen länsilaidan ihmisillä.

Sisältö jatkuu mainoksen alla

Jos olet tilaaja, lue lisää alla olevasta linkistä.